Handwerk: ’n Jas wat pas(Foto: Met vergunning van die Idees-tydskrif.) Hierdie elegante lang kamerjas met sy geronde kraag en handgewerkte besonderhede is ideaal vir die koeler weer. Vir die detail op hierdie kamerjas kan jy met borduurgare en ŉ tapisserienaald teenstellende voorsteke op die voltooide kamerjas vaswerk. Jy kan dit gebruik oral waar jy wil, maar dit maak die kamerjas besonders as dit op die kraag, voorrande, sakke en lyfband gebruik word. Hierdie patroon is vir bekwame naaldwerkers en die projek sal binne twee naweke voltooi kan word. Idees het dié naaldwerkprojek spesiaal vir Maroela Media se lesers beskikbaar gestel. Die artikel het oorspronklik in Idees se Mei/Junie 2019-uitgawe verskyn.